User talk:Sanukalita98

বলছেভিক বিপ্লৱ বা ৰুছ বিপ্লৱ

 * বলছেভিক বিপ্লৱ বা ৰুছ বিপ্লৱ*

১৯১৭ চনৰ অৰ্থাৎ কুৰি শতিকাৰ এক যুগান্তকাৰী ঘটনা হৈছে ৰাছিয়াৰ বলছেভিক বিপ্লৱ বা ৰুছ বিপ্লৱ । এই বিপ্লৱৰ ফলত জাৰৰ স্বেচ্ছাচাৰী শাসনৰ অন্ত পেলাই প্ৰজাতন্ত্ৰ স্থাপন কৰা হৈছিল । এই বিপ্লৱে ৰাছিয়াত কেৱল ৰাজনৈতিক আৰু সামাজিক সমতা স্থাপন কৰাই নহয়, ই ৰাছিয়াত অৰ্থনৈতিক আৰু ঔদ্যোগিক বিকাশৰো মাত্ৰা দ্ৰুত কৰি তুলিছিল । এই বিপ্লৱে ৰাছিয়াত শ্ৰমিক তথা সৰ্বসাধাৰণ শ্ৰেণীৰ সাৰ্বভৌমত্ব স্থাপন কৰিছিল । ১৯১৭ চনৰ ৰুছ বিপ্লৱৰ কাৰণ সমূহ তলত দিয়া ধৰণে আলোচনা কৰিব পাৰি-

*১) স্বেচ্ছাচাৰী দুৰ্বল ৰাজতন্ত্ৰঃ* - ১৮৮১ চনৰ পৰবৰ্তী কালত ৰাছিয়াৰ আভ্যন্তৰীণ দিশত বিভিন্ন সমস্যাই গা কৰি উঠিছিল । জাৰ তৃতীয় আলেজণ্ডাৰ আৰু জাৰ দ্বিত্বীয় নিকোলাছৰ শাসন কালত ৰাছিয়াত অত্যাচাৰী শাসন চলিছিল । জাৰ দ্বিত্বীয় নিকোলাছ অতি দুৰ্বল আৰি অকামিলা শাসক আছিল । তেওঁৰ শাসন কালত গোটেই প্ৰশাসন যন্ত্ৰটো দুৰ্নীতিগ্ৰস্ত হৈ পৰিছিল । আভ্যন্তৰীণ আৰু বৈদেশিক নীতিৰ ক্ষেত্ৰত এই সময়ছোৱাত কোনোধৰণৰ পৰিৱৰ্তনশীল নীতি গ্ৰহণ কৰা হোৱা নাছিল । ১৯০৫ বিপ্লৱৰ পাছত গঠিত হোৱা ডুমাৰ কাৰ্য কলাপত জাৰে হস্থক্ষেপ কৰা আৰম্ভ কৰিছিল । ক্ৰিমিয়ান যুদ্ধ আৰু জাপানৰ হাতত হোৱা ৰাছিয়াৰ পৰাজয়ে জাৰতন্ত্ৰৰ দুৰ্বলতা সম্পূৰ্ণৰূপে প্ৰকাশ কৰিছিল । প্ৰথম বিশ্বযুদ্ধৰ সময়ত ১৯১৫ চনত জাৰ্মানীৰ হাতত ৰাছিয়াৰ শোচনীয় পৰাজয় হৈছিল । গতিকে জাৰৰ শাসনৰ অন্ত পেলাই ৰাছিয়াত নতুন ৰাজনৈতিক ভেটি প্ৰতিষ্ঠাৰ বাবে সকলো লোক আগুৱাই আহিছিল ।

*২) অৰ্থনৈতিক কাৰণঃ-* অৰ্থনৈতিক অ-সমতু্ল্যতা ১৯১৭ চনৰ ৰুছ বিপ্লৱৰ আন এক উল্লেযোগ্য কাৰণ আছিল । উদ্যোগ বিপ্লৱৰ ফলত ৰাছিয়াত এক পুঁজিপতি শ্ৰেণীৰ সৃষ্টি হৈছিল । সমাজৰ শাসক শ্ৰেণী, অভিজাত শ্ৰেণী আৰু পুঁজিপতি শ্ৰেণীৰ আৰ্থিক অৱস্থা অতি স্বচ্ছল আছিল । ইয়াৰ বিপৰীতে সমাজৰ নিম্নস্তৰৰ লোকসকলে তথা সাধাৰণ জনসাধাৰণে অতি কষ্টকৰ জীৱন-যাপন কৰিবলগিয়া হৈছিল । কৃষক শ্ৰেণীৰ আৰ্থিক অৱস্থা অত্যন্ত পুতৌজনক আছিল । সমাজৰ আৰ্থিকভাৱে দুৰ্বল লোকসকলে সমাজবাদী সকলৰ লগত বিপ্লৱৰ সমৰ্থন কৰিছিল ।

*৩) পশ্চিমীয়া আদৰ্শবাদৰ প্ৰভাৱঃ* -ৰাছিয়াৰ নতুন প্ৰজন্ম পশ্চিমীয়া গণতান্ত্ৰিক তথা সমাজবাদী আদৰ্শৰ দ্বাৰা প্ৰভান্বিত হৈছিল । ৰাছিয়াৰ জাৰ সকলৰ স্বেচ্ছাচাৰী তথা প্ৰতিক্ৰিয়াশীল শাসন ব্যৱস্থাই সাধাৰণ জনতাক অতীষ্ঠ কৰি তুলিছিল । এই লোক সকল পশ্চিমীয়া গণতান্ত্ৰিক তথা সমাজবাদী আদৰ্শৰ আৰু পৰিৱৰ্তনকামী নীতিৰ দ্বাৰা প্ৰভাৱিত হৈছিল । টলষ্টয়, টুৰ্গেনিভ, ডষ্টয়েভস্কি আদি চিন্তাশীল লোকসকলৰ লেখাই ৰাছিয়াৰ নতুন প্ৰজন্মক উদ্বুব্ধ কৰিছিল । ৰাছিয়াৰ প্ৰগতিৰ কাৰণে জাৰৰ শাসনৰ অন্ত পেলাই নতুন ৰাজনৈতিক গাঁঠনিৰ প্ৰয়োজনীয়তা তেওঁলোকে সম্পূৰ্ণভাৱে উপলব্ধি কৰিছিল । সমাজৰ পৰিৱৰ্তনকামী দলটো কাৰ্লমাৰ্ক্সৰ আদৰ্শৰদ্বাৰা  সম্পূৰ্ণৰূপে প্ৰভাৱিত হৈছিল । তেওঁলোকে জাৰতন্ত্ৰৰ ওৰ পেলাই প্ৰজাতন্ত্ৰ প্ৰতিষ্ঠাৰ বাবে এই বিপ্লৱ আৰম্ভ কৰিছিল ।

*৪) সাধাৰণ প্ৰজাৰ আৰ্থিক দুৰাৱস্থাঃ* - প্ৰথম বিশ্বযুদ্ধত ৰাছিয়াৰ পৰাজয়ৰ পিছত ৰাছিয়াৰ সাধাৰণ শ্ৰেণীৰ লোকসকলৰ আৰ্থিক অৱস্থা অত্যন্ত বেয়া হৈ পৰিছিল । মূল্যবৃদ্ধি, খাদ্যবস্তুৰ নাটনি আদিৰ ফলত সমাজত দুৰ্ভিক্ষৰ সৃষ্টি হৈছিল । কিন্তু জাৰৰ প্ৰশাসনে ইয়াৰ সমাধানৰ কোনো ব্যৱস্থা লোৱা নাছিল । কেৱল সৈন্যবাহিনীৰ কাৰণে চিন্তা কৰা জাৰতন্ত্ৰৰ প্ৰতি সাধাৰণ জনতা উত্তেজিত হৈ উঠিছিল । এনে পৰিস্থিতিত জাৰতন্ত্ৰৰ অৱসানৰ বাবে সকলো ঐক্যবদ্ধ হৈ উঠিছিল ।

*বিপ্লৱৰ আৰম্ভণীঃ-* প্ৰথম বিশ্বযুদ্ধত জাৰ্মানীৰ হাতত পৰাজয়ৰ পিছৰ পৰা ৰাছিয়াৰ সকলো ৰাজনৈতিক পাৰ্টি আৰু জনসাধাৰণে জাৰৰ শাসনৰ অন্ত পেলাবলৈ ছেগ চাই আছিল । এনেতে জাৰে সম্ৰাজ্ঞী আৰু ৰাজপুতিনৰ কবলত পৰি জাৰ্মানীৰ সৈতে এক গোপন বুজা-পৰা চুক্তি কৰিবলৈ ওলাইছে বুলি এক উৰাবাতৰি উলাইছিল । আনহাতে, চৰকাৰে যুদ্ধ পৰিচালনা কাৰ্যত হস্তক্ষেপ কৰিছে বুলি ডুমাৰ সদস্য সকলে আপত্তি কৰিছিল । জাৰতন্ত্ৰৰ এনে কাৰ্যত উত্তেজিত হৈ জনতাই প্ৰতিবাদ আৰম্ভ কৰে । উত্তেজিত জনতাই প্ৰতিৰক্ষা মন্ত্ৰীক আটক কৰাৰ লগতে ৰাজপুতিনক হত্যা কৰে । ৰাছিয়াৰ প্ৰায়বোৰ গ্ৰামাঞ্চলতে কৃষক সকলে জাৰৰ শাসতন্ত্ৰৰ বিৰুদ্ধে বিপ্লৱৰ সূচনা কৰে, চহৰ অঞ্চল সমূহতো শ্ৰমিক শ্ৰেণীয়ে আন্দোলন আৰম্ভ কৰিছিল । আনহাতে ১৯১৭ চনৰ মাৰ্চ মাহত ৰাছিয়াৰ পেট্ৰ’গ্ৰেড চহৰত এক সংকটে দেখা দিছিল । ইয়াত খাদ্যৰ অভাৱত জনতাই আন্দোলন আৰম্ভ কৰিছিল । এই আন্দোলন পৰিচালনা কৰিবৰ কাৰণে আৰু স্থানীয় চৰকাৰৰ কাৰ্য চলাবৰ বাবে আন্দোলনকাৰী সকলে এখন ছোভিয়েট বা সৈন্য আৰু শ্ৰমজীৱী লোকসকলৰ এখন পৰিষদ গঠন কৰিছিল । ইয়াৰ লগে লগে ডুমাই এখন আন্তঃকালীন চৰকাৰ গঠন কৰি জাৰ দ্বিতীয় নিকোলাছক সিংহাসনচ্যুত কৰে । এনেদৰে ১৯১৭ চনত ৰাছিয়াত বিপ্লৱৰ আৰম্ভণী হৈছিল ।

*আন্তঃকালীন চৰকাৰঃ* - জাৰক আতঁৰাই শাসনকাৰ্য চলাবৰ বাবে ডুমাই এখন আন্তঃকালীন চৰকাৰ গঠন কৰিছিল । কিন্তু এই চৰকাৰখন আছিল মধ্যবিত্ত শ্ৰেণীৰ হাতৰ মুঠিৰ চৰকাৰ । মিলিনেস্কিৰ নেতৃত্বত গঠিত এই চৰকাৰ আছিল সাংবিধানিক গণতন্ত্ৰত বিশ্বাসী । এই চৰকাৰে পশ্চিমীয়া আদৰ্শৰ নানা সংস্কাৰ কাৰ্যসূচী গ্ৰহণ কৰিছিল আৰু যুদ্ধ চলাই যোৱাৰ সিদ্ধান্ত লৈছিল । কিন্তু সেইখিনি সময়ত ৰাছিয়াৰ জনসাধাৰণৰ বাবে আটাইতকৈ প্ৰয়োজনীয় কথা আছিল ‘ মাটি, খাদ্য আৰু শান্তি’ । গতিকে বিক্ষুব্ধ জনতাই যুদ্ধ চলাই যোৱা সিদ্ধান্তৰ বিৰোধিতা কৰিছিল । সেই সময়ত এই বিপ্লৱৰ নেতৃত্ব দিছিল বলছেভিক সকলে । আনহাতে আন্তঃকালীন চৰকাৰৰ পৰা মনছেভিক সদস্য সকলে কেডেটসকলক বহিস্কাৰ কৰে । কেৰনেস্কিৰ নেতৃত্বত চলা মনছেভিক চৰকাৰৰ প্ৰধান লক্ষ্য আছিল সাংবিধানিক উপায়েৰে ৰাছিয়াত ক্ৰমান্বয়ে সমাজবাদ প্ৰতিষ্ঠা কৰা ।

*বলছেভিক চৰকাৰ প্ৰতিষ্ঠাঃ-* বলছেভিক দলে কেৰনস্কিৰ কাৰ্যপন্থাক সম্পূৰ্ণৰূপে সমৰ্থন দিব পৰা নাছিল । লেনিন আৰু ট্ৰ’টস্কি নামৰ দুজন লোকৰ নেতৃত্বত্ব বলছেভিক সকলে যুদ্ধৰ বিৰোধিতা কৰিছিল আৰু বিনাচৰ্তে শান্তি স্থাপন কৰিব বিছাৰিছিল । তেওঁলোকে বিপ্লৱৰ দ্বাৰা পৰিচালিত সমাজ ব্যৱস্থাৰ একেবাৰে অন্ত পেলাব বিচাৰিছিল আৰু তাৰ পৰিবৰ্তে সৰ্বহাৰা শ্ৰেণীৰ একনায়কত্ব্বাদ প্ৰতিষ্ঠা কৰিব বিচাৰিছিল । ৰাছিয়াত ক্ৰমান্বয়ে বলছেভিক সকল শক্তিশালী হৈ উঠিছিল । এনে সময়তে জাৰ্মানীয়ে পেট্ৰ’গ্ৰেড চহৰত আক্ৰমণ চলাইছিল যদিও বলছেভিক সকলে অতি কম সময়ৰ ভিতৰত পেট্ৰ’গ্ৰেড চহৰত তেওঁলোকৰ প্ৰভাৱ প্ৰতিষ্ঠা কৰিছিল । ইয়াৰ পিছত ১৯১৭ চনৰ ৭ নৱেম্বৰৰ দিনা কেৰেনস্কিৰ আন্তঃকালীন চৰকাৰ ওফৰাই লেনিনৰ নেতৃত্বত বলছেভিক চৰকাৰ গঠন কৰা হয় । এই দৰে ১৮৮১ চনৰ পৰা ১৯১৭ চনলৈ ৰাছিয়াত যি আভ্যন্তৰীণ আৰু বৈদেশিক নীতিৰ ক্ষেত্ৰত সমস্যাৰ সৃষ্টি হৈছিল, ১৯১৭ চনৰ বিপ্লৱৰ ফলত তাৰ অন্ত পৰে । এই বিপ্লৱৰ ফলত ৰাছিয়াত স্বেচ্ছাচাৰী জাৰৰ শাসনৰ অন্ত পৰি বলছেভিক দলৰ নেতৃত্বত প্ৰজাতান্ত্ৰিক চৰকাৰ প্ৰতিষ্ঠা হৈছিল ।

created by sanukalita98

Sanukalita98 (talk) 07:51, 3 September 2022 (UTC)

ভাৰতীয় ৰাজনৈতিক প্ৰেক্ষাপটত আঞ্চলিক ৰাজনৈতিক দল জন্মৰ মূল কাৰণ
ভাৰতীয় ৰাজনৈতিক প্ৰেক্ষাপটত আঞ্চলিক ৰাজনৈতিক দলসমূহে গুৰুত্বপূৰ্ণ ভূমিকা পালন কৰি অহা দেখা যায়। বৰ্তমান সময়ত আঞ্চলিক ৰাজনৈতিক দলসমূহে ভাৰতীয় গণতান্ত্ৰিক ৰাজনৈতিক প্ৰেক্ষাপটত বাৰুকৈয়ে প্ৰভাৱ বিস্তাৰ কৰা পৰিলক্ষিত হৈছে। তলত ভাৰতীয় ৰাজনৈতিক প্ৰেক্ষাপটত আঞ্চলিক ৰাজনৈতিক দলৰ জন্মৰ মূল কাৰণ সমূহ সংক্ষিপ্তে আলোচনা কৰা হল...

১/ সৰ্বভাৰতীয় ৰাজনৈতিক দলৰ বৈষম্যমূলক নীতি। ২/ দেশখনৰ বিভিন্ন ভাষিক আৰু ধৰ্মীয় গোষ্ঠীৰ মাজত থকা ভিন্নতা। ৩/সংখ্যালঘু সকলৰ মাজত নিৰাপত্তাহীনতাৰ ভাৱ। ৪/কেন্দ্ৰীয় চৰকাৰৰ অধিক কেন্দ্ৰীকৰণৰ প্ৰৱণতা আৰু ৰাজ্যিক সম্পদ সমূহৰ ওপৰত অধিক কৰ্তৃত্ব লাভাৰ প্ৰচেষ্টা। ৫/সকলো ৰাজ্যৰ ক্ষেত্ৰত কেন্দ্ৰীয় চৰকাৰৰ সমদৃষ্টিৰ অভাৱ। ৬/ৰাষ্ট্ৰীয় দলৰ বা কেন্দ্ৰীয় চৰকাৰৰ ৰাজ্যিক নেতৃত্বতৰ দুৰ্বলতা। ইত্যাদি।।

created by sanukalita98 Sanukalita98 (talk) 08:09, 3 September 2022 (UTC)

অসমীয়া সাহিত্যৰ কবি সাহিত্যিক সকলক কাক কি নামেৰে জনাযায়
জ্যোতিপ্ৰসাদ আগৰৱালা - ৰূপকোঁৱৰ

বিষ্ণু প্ৰসাদ ৰাভা - কলাগুৰু

অম্বিকাগিৰী ৰায়চৌধুৰী - অসম কেশৰী

আনন্দ চন্দ্ৰ আগৰৱালা- ভাঙনি কোঁৱৰ

আনন্দ চন্দ্ৰ বৰুৱাৰ - বকুল বনৰ কবি

ভূৱন মোহন বৰুৱা - কাঞ্চন বৰুৱা

বিনন্দ্ৰ চন্দ্ৰ বৰুৱা -ধ্বনি কবি

বিষ্ণুৰাম মেধি - লৌহ মানৱ (অসম)

বিৰিঞ্চি কুমাৰ বৰুৱা - বিনা বৰুৱা, ৰাষ্ণা বৰুৱা

চন্দ্ৰ কুমাৰ আগৰৱালা - প্ৰতিমাৰ খনিকৰ

ব্ৰজনাথ শৰ্মা - অভিন্যাশ্চাৰ্য

গণেশ চন্দ্ৰ গগৈ - পাপৰি কবি হেম বৰুৱা - ত্যাগ বীৰ

গুণাভিৰাম বৰুৱা - গুৰুদত্ব

হীৰেণ গোঁহাই - নিৰঞ্জন ফুকন

ইন্দিৰা গোস্বামী - মামণি ৰয়ছম গোস্বামী

কমলাকান্ত ভট্টাচাৰ্য্য - অগ্নি কবি/ অস্তবাৰ্কা

মহেন্দ্ৰ নাথ ডেকাফুকন - মনাই বৈৰাগী

লক্ষ্মীনাথ বেজবৰুৱা - কৃপাবৰ বৰবৰুৱা

মফিজুদ্দিন আহমদ হাজৰিকা - জ্ঞান মালিনীৰ কবি

মহিম বৰা - ধনবৰ কবি/ ৰঙাজিঞাৰ কবি

নবীন চন্দ্ৰ বৰদলৈ - কৰ্মবীৰ

নৱকান্ত বৰুৱা - এখুদ ককাইদেউ

নীলমণি ফুকন (জে.) - বাগ্মীবৰ

পাৰ্বতী প্ৰসাদ বৰুৱা -গীতি কবি / হয়বৰ অভয়াপুৰীয়া

ফণী শৰ্মা - নটসূৰ্য

ৰাধা গোৱিন্দ বৰুৱা - সিংহ পুৰুষ

ৰঘুনাথ চৌধাৰী - বিহগী কবি

ৰজনীকান্ত বৰদলৈ - উপন্যাস সম্ৰাট/ ভলাই শৰ্মা

ৰবীন দে - পৰাশৰ / ৰংমন

ৰুদ্ৰ বৰুৱা - লুইত কোঁৱৰ

সত্যনাথ বৰা - এজন অসমীয়া

কুমুদ চন্দ্ৰ হাজৰিকা - ৰঞ্জু হাজৰিকা

তৰুণৰাম ফুকন - দেশভক্ত

চৈয়দ আব্দুল মালিক - অজগৰ : স্বামী অভিজ্ঞানন্দা

সুৰেন্দ্ৰ নাথ মেধি - সৌৰভ কুমাৰ চলিহা

যতীন্দ্ৰনাথ দুৱৰা - বনফুলৰ কবি

অমীয় কুমাৰ দাস - লোকনায়ক

গোপীনাথ বৰদলৈ - লোকপ্ৰিয়

মতিৰাম বৰা - লোকপ্ৰাণ

ডা: ভূৱনেশ্বৰ বৰুৱা - লোকবন্ধু

চন্দ্ৰধৰ বৰুৱা - সাহিত্য ৰত্ন

নলিনীবালা দেবী - অতিন্দ্ৰীয়বাদী কবি

কিৰণবালা বৰা - অসমৰ সৰুজীণী

দীপালী বৰঠাকুৰ - অসমৰ নাইটিংগ'ল

বৈকুণ্ঠৰ নাথ ভাগৱত ভট্টাচাৰ্য্য - ভত্তদেৱ - অসমৰ পিতৃ/ পিতা

created by sanukalita98 Sanukalita98 (talk) 08:47, 3 September 2022 (UTC)